Καθώς πλησιάζουν οι πανελλήνιες εξετάσεις οι περισσότεροι μαθητές αναρωτιούνται “πως μπορώ να αντιμετωπίσω το άγχος των εξετάσεων”. Θα πρέπει αρχικά να τονίσουμε ότι το άγχος είναι μία φυσιολογική λειτουργία του οργανισμού και ξεκινάει από την ανάγκη να πετύχουμε.
Όμως, σε ιδιαίτερα πιεστικές καταστάσεις όπως οι επερχόμενες πανελλήνιες του 2023, το άγχος που κινητοποιείται από αρνητικές σκέψεις γιγαντώνεται. Το αποτέλεσμα; Τόσο το μυαλό όσο και το σώμα εξαντλούνται.
Έτσι το πρώτο βήμα για τους μαθητές είναι να γνωρίσουν τα όρια και τις αντοχές τους. Είναι πολύ σημαντικό να μάθουν να ελέγχουν το άγχος πολύ πριν να εκδηλώσει την επίδρασή του.
Παράλληλα θα πρέπει να ενισχύουν τον οργανισμό τους και να του προσφέρουν μία ισορροπημένη καθημερινότητα στο μέτρο του δυνατού. Σωστή διατροφή, άσκηση, βαθιές αναπνοές, ύπνος και χαλαρωτικά ροφήματα είναι απλές καθημερινές συνήθειες, όμως μπορούν να βοηθήσουν σημαντικά.